Collegium Technicum

Collegium Technicum je zmiešaný spevácky zbor Technickej univerzity v Košiciach.

História a úspechy
Zbor vznikol v roku 1983. Je dvojnásobným laureátom medzinárodnej súťaže akademických zborov IFAS v  Pardubiciach a päťnásobným víťazom festivalu vysokoškolských speváckych zborov Akademická Banská Bystrica.

Z početných medzinárodných ocenení (Rakúsko, Taliansko, Izrael, Česko) sú významné víťazstvá z roku 1997. Zbor získal 1. cenu v kategórii polyfónie a 2. cenu vo folklóre na 1. Medzinárodnej súťaži Grand Prix Slovakia v Trenčianskych Tepliciach a bol ocenený dvomi prvými cenami (malé zbory a folklór) a 2. cenou v kategórii veľkých miešaných zborov na XV. Teeside International Eisteddfod v Middlesbrough v Anglicku. Collegium Technicum sa stal najúspešnejším zborom obidvoch festivalov.
Významné ocenenie získal na  X. Medzinárodnom festivale chrámovej a adventnej hudby v Prahe 2000 – zlatá medaila a cena poroty za dramaturgiu. Stal sa absolútnym víťazom VII. Medzinárodného festivalu „Jaro se otvírá“ a získal cenu Zdeňka Lukáša v Českom Krumlove (Česko).

Zbor spolupracoval s univerzitnými zbormi v Splite, Madride, Budapešti, Moskve, Oslo, Leóne, Warwicku, Prahe, Bratislave, Ostrave, Krakove, Bologni, Lisabone, Wisconsine a  Manile. Od sezóny 1986/87 pravidelne spolupracuje so Štátnou filharmóniou Košice.

Koncerty
Zbor uviedol viac ako 100 koncertov a festivalových vystúpení v 18 štátoch Európy, Izraeli a Južnej Ameriky.

Od roku 1993 Collegium Technicum organizuje medzinárodný festival Universitas Cantat, na ktorom sú univerzitnými zbormi prezentované oratoriálne diela (Antonín Dvořák: Stabat Mater, G. Rossini: Petite messe solennelle, W.A. Mozart : Requiem, Messe c-mol) v sakrálnych priestoroch  - Levoča, Košice, Bratislava, Viedeň, Bern, Zürich. Na Universitas Cantat ’95 uviedol zbor premiéru omše Ivana Hrušovského: Missa pro iuventute. V roku 1999 a 2000 zbor dvakrát  spolu s českými univerzitnými zbormi z Ostravy a Prahy spieval Requiem Antonína Dvořáka, ďalej Requiem W.A. Mozarta s orchestrom Slovenského rozhlasu v Bratislave a  trikrát Mascagniho Messa di Gloria so Štátnou filharmóniu Košice. NA V. Medzinárodnom festivale univerzitných zborov Universitas Cantat 2002 bola prvýkrát v Košiciach uvedená Veľká omša c-mol W. A. Mozarta.

V roku 2006 sa zbor zúčasnil na medzinárodnom festivale zborového spevu v Petrohrade s názvom Pojuščij mir, kde získal titul lauréta a prvé miesto v súťaži zborov. V roku 2007 navštívil Mexiko na svojom turné s kantátou Carla Orffa Carmina Burana, ktoré malo veľký úspech.

Hudobné nosiče
 autorské CD Ivan Hrušovský: Cantate Domino (1997)
 autorské CD Zdeněk Lukáš: Te Deum laudamus

Ocenenia 
1985
I. Akademická Banská Bystrica - I. cena
1986
IX. Medzinárodná súťaž akademických zborov IFAS Pardubice - II. cena a titul Laureáta IFAS 86
1987
II. Akademická Banská Bystrica - I. cena
XXIV. Medzinárodná súťaž v Spittal an der Drau (A) - III. cena v kategórii polyfónie
1988'''
Slávnosti zborového spevu v Bratislave - Zlatý veniec mesta Bratislavy, celkový víťaz
1989
Pražské dni zborového spevu - Titul laureáta a absolútny víťaz
III. Akademická Banská Bystrica - I. cena
1990
X. IFAS Pardubice - II. cena a titul Laureáta IFAS 88
1991
IV. Akademická Banská Bystrica - I. cena
1992
XII. IFAS Pardubice - I. cena v kategórii veľkých miešaných zborov, II. cena v kategórii komorných zborov
1994
I. Medzinárodná súťaž Bedřicha Smetanu v Litomyšli (CZ) - II. cena a Zlatý diplom v kategórii miešaných zborov
1996
I. Medzinárodná súťaž SHIRAT HAYAMIN - Netanya (Israel) - II. cena a Zlatý diplom v kategórii miešaných zborov, Zlatý diplom v kategórii folklóru
1997
VII. Akademická Banská Bystrica - Zlatý diplom
I. Medzinárodná súťaž speváckych zborov Grand Prix Slovakia Trenčianske Teplice - I. cena v kategórii polyfónie, II. cena v kategórii folklóru
XV. Medzinárodná súťaž Teeside International Eistedfood - Midlesbrough (GB) - I. cena v kategórii malých miešaných zborov, II. cena v kategórii veľkých miešaných zborov, I. cena v kategórii folklóru - najlepší zbor festivalu
2000
X. Medzinárodný festival chrámovej a adventnej hudby Praha - Zlatý diplom, Cena za dramaturgiu
2001
IX. Akademická Banská Bystrica - I. cena v kategórii miešaných zborov
2002
VII. Mezinárodní festival pěveckých sboru "Jaro se otvírá" Český Krumlov (CZ) - Absolútny víťaz, Cena Zdeňka Lukáše
2006
II. Medzinárodná súťaž zborového spevu "Pojuščij mir" - I. cena a titul laureáta

Referencie

Externé odkazy 
Domovská stránka zboru

Technická univerzita v Košiciach
Slovenské spevácke zbory